### **ПРАВИЛНИК**

### **за устройството и дейността на**

### **Общинско предприятие "ГРАДИНИ И ПАРКОВЕ"**

### **към Община Пловдив**

Приет с Решение № 263, взето с Протокол № 16 от 22.10.2020 г. на Общински съвет – Пловдив, в сила от 1.11.2020 г., изм. и доп. - Решение № 8, взето с Протокол № 1 от 26.01.2021 г. на ОбС Пловдив, в сила от 1.02.2021 г., изм. и доп. - Решение № 256, взето с Протокол № 14 от 29.09.2021 г.

### **I. Статут на Предприятието**

**Чл. 1**. Общинско предприятие "ГРАДИНИ И ПАРКОВЕ" е създадено с Решение № 212, взето с протокол № 14 от 24.07.1997 г. на Общински съвет - Пловдив, на основание чл. 52 и следващите от Закона за общинската собственост и Наредбата за създаване, управление и контрол върху дейността на общинските предприятия на община Пловдив по глава VI от Закона за общинската собственост.

**Чл. 2**. Общинското предприятие е с наименование "Градини и паркове", наричано за краткост по-долу Предприятието.

**Чл. 3**. Адресът на управление на Предприятието е гр. Пловдив, ул. "Даме Груев" № 64-А.

**Чл. 4**. Предприятието осъществява дейността си въз основа на настоящия Правилник, приет от Общински съвет - Пловдив и в съответствие със заложените в годишния бюджет на Община Пловдив бюджетни средства за неговата издръжка.

**Чл. 5**. (Изм. и доп. - Р. № 8, Пр. № 1 от 26.01.2021 г., в сила от 1.02.2021 г.) Предприятието е създадено с цел предоставяне на услуги по благоустройство и поддържане на парковете, зелените площи и уличните насаждения; производство на посадъчни материали. Предприятието е оператор на услуга по компостиране и опериране на компостираща инсталация.

**Чл. 6**. (1) Предприятието има за предмет следните дейности;

**1. Дейност "Озеленяване":**

1) Поддръжка на общински зелени площи - засаждане на декоративна растителност, косене, поливане, торене и други озеленителни манипулации, включително събиране на растителни отпадъци;

2) Оформяне на короните на декоративни дървета и санитарни резитби;

3) Производство на декоративен посадъчен материал - дървета, храсти и цветя за нуждите на зелената система на град Пловдив;

4) Изграждане, експлоатация и поддръжка на поливни съоръжения;

5) Експлоатация и поддръжка на фонтани и питейни фонтанки;

6) Монтаж и поддръжка на паркова мебел (пейки, перголи, беседки и др.) и ремонт на детски съоръжения;

7) Полагане и ремонти на паркови и пътни настилки;

8) Изграждане на зелени площи въз основа на проект

**2. Дейност "Поддържане на чистотата на алеи, паркове и зелени площи":**

1) Поддържане на чистотата на алеите, парковете и зелените площи на територията на общинските райони: Централен, Източен, Южен, Западен, Северен и Тракия.

2) Поддържане чистотата на алеите и прилежащите зелени площи към спортните съоръжения, собственост на Община Пловдив.

3) Обслужване на районите с транспортни средства за извозването на събраните отпадъци от алеите и парковете;

**3. (изм. и доп. - Р. № 8, Пр. № 1 от 26.01.2021 г., в сила от 1.02.2021 г.) Дейност "Управление на компостираща инсталация", изградена по проект №BG16M1OP002-2.005-0007 "Изграждане на компостираща инсталация за разделно събрани зелени и/или биоразградими отпадъци". Извършване на обществена услуга по компостиране и опериране на компостираща инсталация.**

1) Преработка на разделно събрани зелени и/или биоразградими отпадъци и производство на компост;

2) Експлоатация и поддръжка на съоръженията, машините и инсталациите на Компостиращата инсталация.

**4. Превантивна дейност за намаляване вредните последствия от бедствия и авария - Поддръжка на речните корита:**

Превантивни мерки по поддръжка на нормалната пропускливост на речните корита (отстраняване на самонастанена растителност).

**Чл. 7**. Дейността на Предприятието се координира и контролира от кмета на община Пловдив или от определен от него заместник-кмет, съобразно Закона за общинската собственост, Наредбата за създаване управление и контрол върху дейността на общинските предприятия на община Пловдив по глава VI от Закона за общинската собственост и относимото законодателство.

**Чл. 8**. Предприятието е създадено за неопределен срок.

**Чл. 9**. Предприятието не е юридическо лице.

**Чл. 10**. (1) Предприятието управлява имущество, собственост на Община Пловдив.

(2) Поддържането и ремонтите на имотите н вещите - общинска собственост се извършват от лицата, на които са предоставени за управление, като необходимите за целта средства се предвижват ежегодно по бюджетите им.

**Чл. 11**. Предприятието има собствен печат, на който отбелязало наименованието на Предприятието и организационната му форма, а именно: Общинско предприятие "Градини и паркове" към община Пловдив.

**Чл. 12**. Числеността на персонала и структурата на Предприятието се одобряват от Общински съвет - Пловдив.

### **II. Управление, структура и числен състав на Предприятието**

### **А. Управление на предприятието**

**Чл. 13**. (1) Предприятието се управлява от Директор, който се назначава и освобождава от кмета на община Пловдив, Управлението се възлага с трудов договор по Кодекса на труда.

(2) Щатното разписание се утвърждава от кмета на община Пловдив.

**Чл. 14**. Директорът на Предприятието има следните права и задължения:

1. Ръководи и управлява Предприятието, съгласно действащите нормативни актове, в съответствие с решенията на Общинския съвет-Пловдив и заповедите на Кмета на Община Пловдив или определен от него заместник-кмет;

2. Назначава служители по трудов договор и определя длъжностните им характеристики, съгласно утвърдената численост и структурата на общинското предприятие при спазване изискванията на Кодекса на труда, Вътрешните правила за дейността му и други действащи нормативни документи.

3. Представлява Предприятието пред държавните и общински институции, съдебни, банкови, финансови и данъчни органи и учреждения и пред трети лица;

4. Изпълнява заповеди на Кмета, с които:

- на Предприятието се предоставят безвъзмездно за управление и/или се отнема управлението, поради отпаднала необходимост на недвижими имоти и/или вещи - общинска собственост, съобразно разпоредбите на Закона за общинската собственост и Наредба за реда на придобиване, управление и разпореждане с общинско имущество;

- директорът на Предприятието се упълномощава да сключва договори за отдаване под наем на имоти и вещи - общинска собственост, или за продажба на движими вещи, предоставени за общинското предприятие за управление, при спазване разпоредбите на Закона за общинската собственост и Наредба за реда за придобиване, управление и разпореждане с общинско имущество,

5. Осъществява оперативното ръководство на дейността на Предприятието;

6. Разработва и предлага на Кмета на Община Пловдив за утвърждаване Правилник за вътрешния ред на общинското предприятие, в който се съдържат специфични разпоредби за организация на стопанската му дейност;

7. Разработва и предлага на Кмета на Община Пловдив за утвърждаване вътрешни правила за деловодната дейност и документооборота на Предприятието;

8. Организира изготвянето, актуализирането и представянето на Кмета на община Пловдив:

- проект на бюджет за съответната година (прогноза за очакваните приходи и необходимите разходи, свързани с дейността на Предприятието);

- периодични отчети в разпоредените срокове, за реализирани приходи от Предприятието,

- щатното разписание за утвърждаване от Кмета на Общината;

9. Прави предложение пред Кмета на Общината за провеждане на обществени поръчки, относими към предмета на дейност на предприятието и съдейства за тяхното организиране, при наличие на писмено упълномощаване по смисъла на чл. 7, ал. 1 от ЗОП;

10. Сключва, изменя и прекратява трудовите договори на работещите в Предприятието;

11. Налага дисциплинарни наказания и извършва всякаква друга дейност в качеството на работодател по смисъла на Кодекса на труда.

12. Изпълнява и други служебни задачи, възложени му от Кмета на Община Пловдив, зам.-кметове и Секретаря на Общината.

13. Директорът организира и провежда квалификационни курсове на щатния и нещатния служител.

**Чл. 14а**. (Нов - Р. № 8, Пр. № 1 от 26.01.2021 г., в сила от 1.02.2021 г.) Общинско предприятие "Градини и паркове" изпълнява услуга от общ икономически интерес (УОИИ) по компостиране и опериране на компостираща инсталация – общинска собственост на територията на община Пловдив и има следните задължения:

1. Управление и експлоатация на съоръженията, представляващи Инсталацията;

2. Извършване на дейности, необходими за осигуряване на нормалната експлоатация на Инсталацията, вкл. текущ ремонт и ремонтно-възстановителни дейности;

3. Компостиране на зелени и/или биоразградими битови отпадъци, разделно събрани от община Пловдив и производство на компост;

4. Осъществяване на други дейности, необходими за изпълнението на УОИИ.

### **Б. Структура на предприятието**

**Чл. 15**. Структурата на Предприятието се утвърждава от Общински съвет Пловдив и е подробно описана в Приложение № 1 към Правилника, което е неразделна част от същия.

### **В. Числен състав на Предприятието**

**Чл. 16**. /Изм. с Р.№…Пр.№…...от…………….2022г./Числеността на персонала е общо 607 души, от които 547 щатни бройки и 60 сезонни работници средногодишно, съгласно Приложение № 1, неразделна част от Правилника, в това число:

- Дейност 283 "Превантивна дейност за намаляване вредните последствия от бедствия и аварии" /Поддръжка на речните корита/ - 9 щатни бройки;

- Дейност 622 "Озеленяване" - обшо 325 бройки, в т. ч. 311 щатни бройки; 14 бройки сезонни работници средногодишно;

- Дейност 623 "Чистота" - поддържане чистотата на алеи, паркове и зелени площи - общо 261 бройки, в т. ч. 215 щатни бройки и 46 души сезонни работници средногодишно;

- Дейност 627 "Управление на дейностите по отпадъците" - управление на компостираща инсталация - обшо 12 щатни бройки.

### **III. Общинско имущество, предоставено за управление.**

**Чл. 17**. Предоставеното за управление общинско имущество е подробно описано в Приложение № 2 към Правилника, неразделна част от същия.

**Чл. 17а**. (Нов - Р. № 8, Пр. № 1 от 26.01.2021 г., в сила от 1.02.2021 г.) (1) Всички активи, съоръжения и инфраструктура, представляващи Компостиращата инсталация, които се оперират от ОП "Градини и паркове" при изпълнение на УОИИ, остават в собственост на Община Пловдив. ОП "Градини и паркове" се задължава да експлоатира предоставените активи и съоръжения само по предназначение.

(2) Всички приращения и подобрения, направени от ОП "Градини и паркове", остават собственост на община Пловдив.

(3) ОП "Градини и паркове" организира продажбата на произведения продукт – компост, с изключение на случаите, когато същият се предоставя безвъзмездно за целите на зелената система в паркови зони – общинска собственост.

### **IV. Финансиране на Предприятието**

**Чл. 18**. Предприятието е местна дейност и разполага с бюджет по смисъла на Закона за публични финанси.

**Чл. 19**. Директорът на Предприятието е второстепенен разпоредител с бюджет.

**Чл. 20**. Предприятието се финансира от бюджета на Община Пловдив в рамките на утвърдения бюджет за годината. Промените по бюджета на предприятието се извършват при спазване на условията в чл. 124 и чл. 125 от Закона за публичните финанси.

**Чл. 20а**. (Нов - Р. № 8, Пр. № 1 от 26.01.2021 г., в сила от 1.02.2021 г.) (1) Предоставянето на услугата по компостиране и опериране на компостираща инсталация подлежи на компенсиране под формата на държавна помощ за срок от 10 г., или по-дълъг срок, когато са необходими значителни инвестиции, които трябва да бъдат амортизирани през по-дълъг период от време в съответствие с общоприетите счетоводни принципи, по смисъла на Решението на Европейската комисия от 20.12.2011 г.

(2) Община Пловдив предоставя на общинското предприятие, натоварено с изпълнение на услугата компостиране и опериране на компостираща инсталация, компенсация. Компенсацията за предоставянето на УОИИ ще се използва от ОП "Градини и паркове" единствено за покриване на разходите за осъществяване на задълженията за обществената услуга. Размерът на компенсацията не може да надвишава нетните разходи за предоставяне на обществената услуга, които представляват разликата между разходите, необходими за извършването на УОИИ, и приходите, генерирани при осъществяване на обществената услуга.

(3) Разходите, които подлежат на Компенсация, включват всички обосновани разходи, направени при извършването на УОИИ при съблюдаване на следните критерии:

1. Разходите са възникнали за изпълнение на УОИИ;

2. Разходите са извършени от ОП "Градини и паркове" и са отразени в счетоводството му;

3. Осчетоводяването на разходите отговаря на изискванията на действащото счетоводно законодателство и счетоводните политики на ОП "Градини и паркове";

4. Разходи, свързани с инвестиции, могат да бъдат отчетени, когато е необходимо, за извършването на услугата от общ икономически интерес.

**Чл. 21**. Предприятието съставя тримесечни и годишни финансови отчети, както и всички останали отчетни форми и документи, изисквани от първостепенния разпоредител - Кмета на обши на Пловдив.

**Чл. 21а**. (Нов - Р. № 8, Пр. № 1 от 26.01.2021 г., в сила от 1.02.2021 г.) (1) Контролът върху разходването на средствата за услугата по компостиране и опериране на компостираща инсталация се осъществява от Кмета на община Пловдив или ресорния заместник-кмет.

(2) Общинското предприятие води разделно аналитично счетоводство при извършване на услугата по компостиране и опериране на компостиращата инсталация. Средствата, свързани с предоставяне на услугата по компостиране и опериране на компостиращата инсталация се посочват и отчитат отделно от всички останали средства на предприятието.

(3) В края на календарната година директорът на общинското предприятие изготвя доклад за изпълнение на услугата по компостиране и опериране с компостиращата инсталация и го представя на Кмета на община Пловдив.

**Чл. 22**. Източници на приходи на общинското предприятие са:

1. Приходи от дейността;

2. Приходи от наем на общинското имущество;

3. Такси по ЗМДТ;

4. Други приходи.

**Чл. 23**. Предприятието няма право да разходва приходите, придобити от осъществяваната от него стопанска дейност. В тридневен срок приходите от стопанската дейност се превеждат по бюджетната сметка и съответния приходен БИН на Община Пловдив.

**Чл. 24**. Общинското предприятие извършват разходи за осъществяване на дейността си и за управление на предоставеното общинско имущество.

**Чл. 25**. Платежните документи се подписват от директора на Предприятието и от главния счетоводител на Предприятието.

**Чл. 26**. Главният счетоводител на предприятието отговаря за вярното, точно и своевременно отразяване на счетоводните записвания на стопанските операции на Предприятието.

### **V. Допълнителни разпоредби**

**§ 1**. (1) При промяна в обстоятелствата подлежащи на вписване в Публичния регистър за общинските предприятия, Предприятието предоставя на длъжностното лице в Дирекция "Стопански дейности", отдел "Общински предприятия, следприватизационен контрол, търговски дружества" към община Пловдив документи и информация, отразяващи настъпилите промени.

(2) При възникването на обстоятелства, изискващи промяна в Правилника за устройството и дейността на Предприятието, директорът на Предприятието представя мотивирано предложение за промени до общинската администрация.

### **VI. Заключителни разпоредби**

**§ 1**. Този Правилник се приема на основание чл. 52, ал. 3 от Закона за общинската собственост и отменя Правилник за устройството и дейността на ОП "Градини и паркове", приет с Решение № 405, взето с протокол № 19 от 25.10.2006 г. на Общински съвет Пловдив и е влязъл в сила на 25.10.2006 г.

**§ 2**. За неуредените с този Правилник въпроси се прилагат разпоредбите на Закона за общинската собственост и другите действащи нормативни актове.

**§ 3**. Настоящият Правилник е приет с Решение № 263, взето с Протокол № 16 от 22.10.2020 г. на Общински съвет - Пловдив и влиза в сила от 1.11.2020 г.

### **ЗАКЛЮЧИТЕЛНИ РАЗПОРЕДБИ, приети с Р. № 8, Пр. № 1 от 26.01.2021 г.**

**§ 7**. Правилник за изменение и допълнение на Правилник за устройството и дейността на ОП "Градини и паркове", приет с Решение № 8, взето с Протокол № 1/26.01.2021 г. на Общински съвет – Пловдив, влиза в сила от 1.02.2021 г.

**§ 8**. Изпълнението на Правилника се възлага на директора на ОП "Градини и паркове".

**ЗАКЛЮЧИТЕЛНИ РАЗПОРЕДБИ**

**§4.** Правилник за изменение и допълнение на Правилник за устройството и дейността на ОП ”Градини и паркове”, приет с Решение №....., взето с Протокол№..../..................г. на Общински съвет – Пловдив и влиза в сила от 01.04.2022г.

 **§5.** Изпълнението на Правилника се възлага на директора на ОП ”Градини и паркове”.